**Bėgimas „Tropem Wilczym 2023“**

**NUOSTATAI**

**I. BENDROJI DALIS**

Lenkijos Respublikos ambasada Vilniuje, Lietuvos lenkų jaunimas bei asociacija „Sporto renginiai“ 2023 m. balandžio 16 d. rengia tarptautinį bėgimą „Tropem Wilczym 2023“.

**II. TIKSLAI IR UŽDAVINIAI**

1. Paminėti antinacistinio, antikomunistinio ir antisovietinio pogrindžio karius.

2. Plėtoti ryšius su kitais miestais, rengiančius bėgimo varžybas.

3. Skatinti užsieniečių domėjimąsi Lietuva bei Vilniumi.

4. Populiarinti bėgimą ir lengvąją atletiką Lietuvoje.

5. Skatinti bėgimą, kaip sveiką gyvenimo būdą.

6. Išaiškinti pajėgiausius įvairių amžių grupių bėgikus.

**III. RENGINIO ORGANIZATORIŲ ATSAKOMYBĖ IR PAREIGOS**

1. Registruoti renginio dalyvius, pagaminti ir išduoti numerius.

2. Išmatuoti trasą bei techniškai paruošti ją varžyboms pagal varžybų reikalavimus.

3. Reklamuoti renginį bei vykdyti viešųjų ryšių kampaniją, siekiant populiarinti bėgimą ir sutraukti kuo didesnį skaičių dalyvių.

4. Apriboti arba visai sustabdyti eismą gatvėse, kuriose vyks bėgimo „Tropem Wilczym 2023“ varžybos ir kiti su juo susiję renginiai.

**IV. VARŽYBŲ VIETA, LAIKAS IR NUOTOLIAI**

Vilnius, Vingio parkas (startas prie estrados), 2023 m. balandžio 16 d.

1. 10:00 val. – simbolinis 1963 m;

2. 10:30 val. – 5,2 ir 10,5 km ir pusės maratono bėgimai.

**V. LAIKO LIMITAS**

1. 1963 m  – 20 min.

2. 5,2 km, 10,5 km ir pusės maratono bėgimo – 3 val.

3. Varžybų dieną 13:30 val. laiko matavimo elektroninė sistema bus išjungta ir laikas nebus fiksuojamas. 13:30 val. bus atidarytos parko gatvės ir už bėgikų saugumą maratono trasoje organizatoriai nebeatsakys.

**VI. DALYVIAI**

1. Varžybose gali dalyvauti visi norintys, užpildę dalyvio kortelę. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų, bei tai patvirtinę savo parašu. Bėgikai, atsiimdami numerį, privalo turėti asmens dokumentą. Už nepilnamečius, dalyvaujančius renginyje atsako jų tėvai, globėjai arba treneris.

2. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

3. Pusės maratono dalyvių amžiaus grupės:

|  |  |  |  |
| --- | --- | --- | --- |
| Vyrai | | Moterys | |
| V | Bendra grupė | M | Bendra grupė |
| V40 | 1974-1983 | M40 | 1974-1983 |
| V50 | 1964-1973 | M50 | 1964-1973 |
| V60 | 1954-1963 | M60 | 1954-1963 |
| V70 | 1953 ir vyresni | M70 | 1953 ir vyresnės |

**VII. SPECIALIOS SĄLYGOS IR APRIBOJIMAI**

1. Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.

2. Dalyvių kiekis ribotas – 900.

3. Jei užsiregistravęs dalyvis nori keisti rungtį į trumpesnę, jis turi sumokėti rungties keitimo mokestį – 2 Eur.

4. Kiekvienas dalyvis, varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje.

5. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

6. Dalyviams varžybų metu draudžiama naudotis bet kokia asmenine palyda. Pažeidusieji šią taisyklę dalyviai bus diskvalifikuojami.

7. Renginio metu draudžiama trasoje vedžiotis bet kokius gyvūnus.

8. Kiekvienas bėgimo dalyvis turi prisitvirtinti laiko matavimo elektroninę mikroschemą ant dalyvio numerio (išskyrus rungtis kuriuose nefiksuojamas laikas). Dalyvių, kurie neprisitvirtino arba netinkamai prisitvirtino laiko matavimo elektroninę mikroschemą, laikas fiksuojamas nebus ir tokie dalyviai nebus įtraukti į varžybų protokolą.

9. Varžybų dalyviams nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

10. Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 20 eurų mokestį, kuris grąžinamas tik tuo atveju, jeigu apeliacinė komisija (maratono direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.

**IX. SPECIALŪS PUNKTAI TRASOJE**

Trasoje bus įrengti punktai, kuriuose varžybų dalyviams bus dalinamas vanduo.

**IX. APDOVANOJIMAI**

1. Rungčių nugalėtojai ir prizininkai apdovanojami atminimo dovanomis.

2. Visiems, pasiekusiems finišą per kontrolinį laiką, dovanojami atminimo medaliai.

**X. DALYVIŲ STARTINIS MOKESTIS**

1. **Bėgimo 1963** m dalyviams nustatomas **3 Eur** starto mokestis.

**5,2 km ir 10,5 km ir pusės maratono** – **6** Eur. Nuo 2023-04-14 – 10 eurų.

Organizuotoms grupėms, bėgančioms 5,2 km, 10,5 km ir pusės maratono, taikomos nuolaidos:

1. Grupė virš 20 žmonių moka **5 Eur** už vieną dalyvį;

2. Grupė virš 30 žmonių moka **4 Eur** už vieną dalyvį;

Nuolaidos netaikomos nuo nalandžio 14 d.

Dalyvio startinis mokestis pervedamas į Asociacijos SPORTO RENGINIAI atsiskaitomąją sąskaitą – LT55 7300 0101 0353 7642 AB Swedbank arba per *Paysera* mokėjimų sistemą.

Jei užsiregistravęs asmuo per 7 darbo dienas nesumoka nurodyto starto mokesčio, jis automatiškai šalinamas iš užsiregistravusių dalyvių sąrašų. Toks dalyvis, norėdamas dalyvauti, privalo registruotis iš naujo.

Dalyvio startinis mokestis negrąžinamas ir neperleidžiamas kitam dalyviui.

**XI. DALYVIŲ REGISTRAVIMAS IR NUMERIŲ IŠDAVIMAS**

1. Visi dalyviai registruojasi internetinėje svetainėje <http://sportorenginiai.lt/>

2.Registracija internetinėje svetainėje vyksta iki **2023 metų balandžio 15 d. 23:59.**

3. Dalyvių numerius ir laiko matavimo elektronines mikroschemas atsiėmimo vietą ir laiką paskelbsime likus porai savaičių iki bėgimo.

4. Dalyvis, tik tinkamai užpildęs registracijos formą ir apmokėjęs startinį mokestį, įtraukiamas į varžybų startinį protokolą.

Pakitus pandeminiai situacijei su COVID – 19 organizatoriai pasilieka sau teises keisti varžybų vykdymo taisykles ir net skelbti virtualų bėgimą.

[***PRIVATUMO POLITIKOS TAISYKLĖS***](https://sportorenginiai.lt/lt/renginiai/privatumo-politikos-taisykles/)**yra neatsiejama nuostatų dalis**